Taxanê Zeynikan, Zozinca Mezin û Yeşîllî yê qezaya Sûrî ya Amedî de aşma gulene ra nata awe pêsayî ya.
Şarê nê taxan vat înan muracatê dezgehanê eleqedaran kerdo la problemê awe nêameyo çareserkerdene. Hemwelatîyanê Yeşîllî yê ke bi citkarî û heywankarîye îdareyê xo kenê ard ziwan ke pêsayîşê awe hem hetê ekonomî ra zirar dayo înan hem zî standartê cuya înan rê zaf tesîr kerdo û vat rixmê naye faturayê awe zaf vay yenê. Ame musayene ke taxe de pîya bi problemê awe problemê kanalîzasyonî zî est o.
Wekîla HDPyî ya Amedî Remzîye Tosun problemê awe kirişt rojdemê meclîsî.
